
 11.11.2019
 BG
 Официален вестник на Европейския съюз
 L 290/12
 РЕГЛАМЕНТ ЗА ИЗПЪЛНЕНИЕ (ЕС) 2019/1882 НА КОМИСИЯТА
 от 8 ноември 2019 година
 за откриване на тръжни процедури за размера на помощта за частно складиране на маслиново масло
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 18, параграф 2 и член 20, първата алинея, букви м) и о) от него,
 като има предвид, че:
 (1)
 В продължение на няколко месеца цените на необработените маслинови масла „virgin“ на испанските, гръцките и португалските пазари останаха трайно ниски и близки до референтните прагове, определени в член 1а, параграф 1, буква ж) от Регламент (ЕС) No 1370/2013 на Съвета (2).
 (2)
 Очакванията за последователни добри реколти в Съюза, натрупването на запаси, както и съществуващата несигурност във външната търговия създават неравновесие между предлагането и търсенето, а това на свой ред оказва натиск за понижаване на цените на необработените маслинови масла „virgin“ и предизвиква сериозни смущения в големи части от пазара на Съюза.
 (3)
 Испания е най-големият производител на маслиново масло в Съюза и ценови лидер. Поради това изключително големите запаси в Испания пораждат риск от проточване и изостряне на сериозните смущения на пазара за необработени маслинови масла „virgin“ в Съюза.
 (4)
 За да се намали създалото се неравновесие между предлагането и търсенето и да се облекчат тези трудни пазарни условия, е целесъобразно да се предостави помощ за частно складиране на необработени маслинови масла „virgin“.
 (5)
 По отношение на помощта за частно складиране на необработени маслинови масла „virgin“ следва да се прилагат Делегиран регламент (ЕС) 2016/1238 на Комисията (3) и Регламент за изпълнение (ЕС) 2016/1240 на Комисията (4), с които се установяват общи правила за прилагането на схема за частно складиране.
 (6)
 За да се осигури гъвкаво функциониране на системата, размерът на помощта следва да се определи чрез тръжна процедура. За тази цел е целесъобразно да се предвидят няколко подпериода за подаване на тръжни предложения.
 (7)
 За да се даде възможност от мярката да се ползват различни оператори, всеки оператор следва да подаде максимум по едно тръжно предложение за категория необработени маслинови масла „virgin“ за всеки подпериод.
 (8)
 За да може помощта за частно складиране да бъде ефективна и да окаже реално въздействие върху пазара, тя следва да се предоставя за необработени маслинови масла „virgin“ в наливно състояние. Тъй като в сектора на маслините е обичайно да има продукция на склад, следва да се приемат и тръжни предложения за необработени маслинови масла „virgin“, които вече са на склад.
 (9)
 За да се постигне реално въздействие върху равновесието между предлагането и търсенето през текущата година, количествата необработени маслинови масла „virgin“, за които се ползва помощ за частно складиране, следва да не се предлагат на пазара през определен минимален срок на складиране. Този минимален